VV SsFZ na svojom zasadnutí v dňoch 20.,21.a 22.4.2021 po zosumarizovaní hlasovaní dňa 22.4.2021, okrem iných:

**Zobral na vedomie**:

* kontrolu uznesení VV, vykonanú predsedom SsFZ,
* informáciu o uzneseniach VV SsFZ, prijatých hlasovaním per rollam:

**Per rollam č. 1/2021**

Objednávku búracích prác zadného objektu na parcele č. 507/14 u firmy FORS-STAV s.r.o., Banská Bystrica za ich vykonanie a zlikvidovanie sutín uhradiť čiastku cca 34.000 € s DPH, uvedenú v cenovej ponuke.

**Per rollam č. 2/2021**

Dohodu o prevode práv a povinností stavebníka,...., medzi zmluvnými stranami SsFZ – prevodca a SFZ – nadobúdateľ.

* aktuálne informácie v podaní predsedu SsFZ,
* informácie predsedu SsFZ o prebiehajúcich prácach na rekonštrukcii budovy,
* informáciu TMK k príprave a spôsobu vyhlásenia XXVI. ročníka ankety jedenástka SsFZ za rok 2020, ako aj možnosti odovzdania ocenení v ankete R a AR SsFZ za rok 2020,
* informácie riadiacich komisií o pripravenosti dohratia odložených MFS z jesennej časti súťažného ročníka 2020/2021,
* informácie vedúceho sekretára o príprave Výročnej správy SsFZ za rok 2020 a o prebiehajúcom audite účtovníctva SsFZ za rok 2020,
* informáciu vedúceho sekretára o príprave priebežnej hodnotiacej správy programového dokumentu „Opatrenia a podnety rozvoja futbalu v pôsobnosti SsFZ v rokoch 2018 – 2021“ s návrhom, vzhľadom k obmedzenej činnosti zväzu v súvislosti s pandémiou a opatreniami, pripravovať už len hodnotiacu správu na volebnú Konferencie SsFZ,
* diskusné príspevky členov VV SsFZ, ktoré odzneli v priebehu rokovania.

**Prerokoval:**

* plán činnosti výberov SsFZ na rok 2021,
* pripravenosť riadiacich komisií (ŠTK, KM a KŽF), v prípade priaznivej epidemiologickej situácie k dohratiu stretnutí jesennej časti súťažného ročníka 2020/2021, o prípadných termínoch a podmienkach dohratia stretnutí budú včas informovať prostredníctvom Spravodajcu SsFZ,
* prípravu Konferencie SsFZ, ktorá sa pôvodne mala uskutočniť 13.5.2021 s nosným programom Výročná správa SsFZ a audit účtovníctva SsFZ za rok 2020,
* prerokoval návrhy vyplývajúce z dokumentu Podpora rozvoja mládežníckeho futbalu v podmienkach SsFZ – vybrané turnaje a vybrané FK a prijal rozhodnutia,
* materiál, predložený KR, o plnení podmienok FK o počte rozhodcov v súťažiach SsFZ, konštatoval, že z dôvodu pandemickej situácie nebol vytvorený priestor na splnenie uvedenej podmienky dotknutými klubmi a preto upúšťa od vyvodenia postihu podľa RS SsFZ,

**Schválil:**

* objednávku na prípravu projektu a realizačné práce, v zmysle cenovej ponuky, na pripojenie rekonštruovanej budovy SsFZ k centrálnemu zdroju vody v celkovej výške 11.800 € bez DPH,
* plán činnosti výberov SsFZ na rok 2021, v prípade ak budú vykonané v súlade s platnými opatreniami a odporúčaniami,
* zmeny v RS SsFZ 2020/2021 v súvislosti s prípadným dohratím stretnutí jesennej časti súťažného ročníka a akceptovaním rozhodnutia Konferencie SFZ, ktorá odložila reorganizáciu

III. ligy seniorov a II. dorasteneckej ligy až na súťažný ročník 2022/2023, nasledovne:

RS SsFZ 2020/2021, kap. XII. POSTUP, ZOSTUP A ZARADENIE DRUŽSTIEV, bod 2. vynecháva sa veta: „Zo súťaží TIPOS III. liga, IV. líg skupina SEVER a JUH dospelí ročníka 2020/2021 nezostupuje žiadne družstvo, okrem družstiev, ktoré sa v príslušnej súťaži odhlásili zo súťaže po vyžrebovaní, resp. v priebehu súťaže, alebo boli vylúčené zo súťaže podľa čl. 12 SP“.

* na návrh predsedu KM, so snahou o umožnenie reštartu čo možno najširšiemu počtu družstiev **žiakov** upravuje na obdobie do konca súťažného ročníka 2020/2021 znenie RS SsFZ 2020/2021, kap. XI. ŠTART A STRIEDANIE HRÁČOV, bod 11, podmienky striedavého štartu hráčov podľa čl. 28 SP, písmeno a) sa dopĺňa za ....podľa čl. 28 ods. 8 – 10 SP – sa vkladá text: „ ak ide o dohodu medzi klubmi oblastných súťaží navzájom a klubom regionálnej súťaže a klubom oblastnej súťaže, rozdiel najviac **dvoch** úrovní súťaže. “
* z dôvodu pretrvávajúcich opatrení, ktoré takmer isto neumožnia uskutočniť Konferenciu SsFZ v tradičnej podobe, pristúpiť k forme posúdenia a schválenia príslušných dokumentov formou hlasovania per rollam v najbližšom čase, najneskôr však do 30.6.2021, delegátom by mali byť predložené na posúdenie nasledovné dokumenty:
* Správa o činnosti VV SsFZ od ostatnej Konferencie SsFZ (december 2020)
* Výročná správa SsFZ za rok 2020 s prílohami
* Návrh na zvolanie volebnej Konferencie SsFZ (16.12.2021)
* Návrh na zloženie Volebnej komisie konferencie

Vzhľadom na termín konania Konferencie SsFZ doporučuje uskutočnenie konferencií

jednotlivých ObFZ v pôsobnosti SsFZ v mesiacoch október a november 2021,

* na základe predloženého návrhu, po spracovaní žiadostí, zoznam vybraných turnajov mládeže pre rok 2021 a ich finančné krytie vo výške 5000 €, ďalej schválil rozdelenie príspevku vo výške 5000 € pre jednotlivé ObFZ v pôsobnosti SsFZ (podľa počtu družstiev mládeže – dorast a žiaci – v súťažiach SsFZ a ObFZ) na podporu aktivít družstiev mládeže v ich pôsobnosti,
* zoznam vybraných klubov, po spracovaní žiadostí: FK Tatran Turzovka, ŠK Javorník Makov, FK Polom Raková, TJ Snaha Zborov n/Bystricou, ŠK Olympia Bobrov, ŠKM L. Hrádok, OFK L. Lúžna, ATTACK Vrútky, FK Jesenské, MFK Baník V. Krtíš, Prameň Kováčová, OŠK Radzovce, Jednota Bánová, FA UNITED N+KL+G, ŠK Belá a TJ Fatran Varín, ktoré obdržia v prvom kroku príspevok vo výške po 1.000 €, v prípade, že to ekonomická situácia zväzu umožní a po splnení podmienky o prihlásení družstiev mládeže do tých istých (prípadne vyšších) súťaží, obdržia uvedené FK aj druhú časť príspevku,
* doplnenie podmienok pre podporu FK v projekte – **vybrané FK pre rok 2022** – žiadajúci klub musí mať v príslušnom roku zaradené v súťažiach (ObFZ, SsFZ) družstvo dorastu, žiakov ako aj družstvo prípravky,